open-index/open-wikipedia-markdown huggingface dataset:
Voss flyplass, Bømoen

**Voss flyplass, Bømoen** er en flyplass som ligger på Bømoen, ca. 4&nbsp;km øst for Voss sentrum i Voss herad i Vestland. Voss kommune innehar konsesjonen på flyplassen. Landingstillatelse er obligatorisk, og det portalen myppr.no skal brukes til slike forespørsler. Landingsavgiften er på 125&nbsp;kr for luftfartøy opp til &nbsp;Kg. (pr 2018)  

I perioden mai–september er det tidvis stor aktivitet med fallskjermhopping og seglflyging. Skydive Voss holder til på Bømoen og BSI Bergen bruker også av og til landeområdet. I deler av sommerferien og i påsken flytter ofte Os Aero Klubb sin seilflyaktivitet til Voss. Helikopterselskap driver næringsverksemd frå flyplassen. 

Vinter: Flyplassen kan bli midlertidig stengt på grunn av snø. 

Flyplassens åpningstider: Mandag til fredag 09:00–21:00, lørdag 09:00–20:00, søn- og helligdager 13:00–20:00

På Bømoen lå det også en militærleir frem til 2008 .

## Referanser


## Eksterne lenker
* Os Aeroklubb
* Voss Skydiving
* Bergen Fallskjermklubb (BFSK)
* Voss flyklubb
Dagmar Schipanski

**Dagmar Schipanski** (født 3. september 1943 i Sättelstädt/Thüringen, død 7. september 2022) var en tysk politiker (CDU).

## Utdannelse og karrière
Etter *[[Abitur]]* (artium) i 1962 studerte hun fysikk i Marburg, og ble i 1967 diplomingeniør (sivilingeniør). Hun arbeidet deretter frem til 1985 som assistent og overassistent ved det tekniske universitetet i Ilmenau. I 1976 tok hun doktorgraden, og 1985 ble hun dosent og i 1990 professor. Frem til 1993 var hun også dekana for fakultetet for elektroteknikk og informasjonsteknikk i Ilmenau, og fra 1995 til 1996 rektor for universitetet. Hun mottok Bundesverdienstkreuz i 1996.

## Politisk karrière
I 1999 var den partiløse Dagmar Schipanski CDU og CSUs kandidat til vervet som tysk president. SPD hadde flertallet og hun var derfor sjanseløs. Etter at hun tapte for Johannes Rau ble hun utnevnt til vitenskaps-, forsknings- og kunstminister i regjeringen i Thüringen, en stilling hun innehadde til 2004. I 2000 ble hun medlem av CDU, og ble medlem av partiets presidium (sentralstyre). Fra 2002 til 2004 var hun president for Kultusministerkonferenz. Siden 8. juli 2004 er hun president for landdagen i Thüringen.

## Referanser


## Eksterne lenker
*
Kirkeveien (Oslo)

:::*Se [[Kirkeveien|pekerside]] for flere forekomster av Kirkeveien.*

**Kirkeveien** (1–183, 32–172) er del av Ring 2 i Oslo. Den går fra Frogner plass på Frogner via Majorstuen, Marienlyst, Fagerborg, Adamstuen, Lindern til Ullevål sykehus-området. Kirkeveien går i øst over i Griffenfeldts gate (krysset med Geitmyrsveien og Kierschows gate). Vest for Suhms gate på Marienlyst ligger gaten i bydel Frogner, øst for Suhms gate i bydel St. Hanshaugen.

Ved Kirkeveien ligger Frognerparken i sørvest med Vigelandsanlegget, Frognerbadet og Frogner stadion. I nordøst ligger Ullevål sykehus.

Kirkeveien var en bygdevei mellom Skarpsno og Store Ullevål gård før den i 1855 ble anlagt som gate, i forbindelse med at Vestre Aker kirke ble bygget. Samme år fikk den navn etter den nye kirken. Fortsatt kan kirken ses fra strekningen langs Frognerparken, som fondmotiv.

## Frogner plass til Majorstukrysset
Kirkeveien mellom Frogner plass og Middelthuns gate ble utropt til landets nest vakreste gate i konkurransen Vakre vegers pris 2006. Mens partallsiden (nordvest) på hele denne strekningen er preget av nevnte parkanlegg, har oddetallssiden småhusbebyggelse. Forbi Middelthuns gate overtar bygårdene. De varierer en god del i alder (fra 1890-årene til 1980-årene) og stilpreg.

## Majorstukrysset til Ullevålsveien
Langs denne strekningen var det fra gammelt av bare noen få små hus langs veien. I 1873 ble det på initiativ fra Jørgen Moe, som var sogneprest i Vestre Aker, anlagt en bjerkeallé langs veien. Denne ble fjernet i 1920-årene, da det var meningen at det skulle gå trikk her. Det ble det aldri noe av. Dagens bebyggelse er, her som ellers i veien, ganske forskjellig på nordsiden og sørsiden. På oddetallssiden i sør er det aller av bebyggelsen bygårder fra tidlig 1900-tall (før 1930). Bebyggelsen på nordsiden (partallssiden) varierer litt mer stilmessig, men er også overveiende fra før andre verdenskrig. Vest for Marienlystjordet er klassiske bygårder, mens området øst for jordet har en rekke funksjonalistiske lamellblokker fra 1930-årene tegnet av forskjellige arkitekter og oppført mellom Kirkeveien og Wilhelm Færdens vei. Dette skal være Norges tettest utnyttede boligområde. Blokkområdet er listeført og utstyrt med blå skilt fra Selskabet for Oslo Byes Vel.

## Ullevålsveien til Lovisenberg
Mellom Ullevålsveien og Sognsveien er høydedraget med Vestre Aker kirke på nordsiden. Veien dreier mer mot øst-sørøst og passerer Ullevål sykehus, Geitmyra og Nordre gravlund. Sørsiden har noe bebyggelse fra 2000-tallet, men for det meste hus fra første halvdel av 1900-tallet, med områder som Lindern og Lovisenberg.

## Referanser


 

 



## Litteratur
* Oslo byleksikon: Kirkeveien
* 
* 
*
Rognan flyplass, Saltdal

**Rognan flyplass, Saltdal** er en flyplass som ligger i på østsiden av Rognan sentrum i Saltdal kommune i Nordland fylke. Flyplassen har en 600&nbsp;m lang rullebane med dekke av gress. Flyplassen er åpen i sommerhalvåret, normalt fra månedskiftet april&ndash;mai til midten av oktober. Flyplassen benyttes blant annet til fallskjermhopping og privatflyging.

Flyplassens ICAO-kode er ENRG. Den har ingen IATA-kode.

## Eksterne lenker
* [Rognan på norskeflyplasser.no](http://generator.firmanett.no/(raiaulqdi5aths245ucxnbnm)/generator.aspx?PID=176835&M=0&M=0/)
Baltasar von Campenhausen

**Baltasar von Campenhausen** (ødt 5. januar 1772, død 11. september 1823) var en russisk politiker, statsmann og kammerherre, som var medlem av det kongelig råd i Det russiske keiserdømmet.

## Tidlig liv
Han hørte til fornem tysk baltisk og svensk adel, hans foreldre var i russisk tjeneste fra Peter den stores tid. Han fikk utdannelse på universitetene i Leipzig, Wittenberg og Göttingen. 

## Karriere
I 1802 ble han sendt av tsar Aleksander I av Russland til havner i Azovhavet og Svartehavet for å finne ut grunner til den dårlige tilstanden for handel der og for å sette karantene på grunn av pest som hersket i Tyrkia og Persia. 

### Borgermester i Taganrog

Fra 1805 til 1809 var han den andre borgermesteren i Taganrog. Av alle byens borgermestere gjorde han den største innsats for byens utvikling. I løpet av Campenhausens periode ble Taganrogs tollkrets stiftet, han bygget Malo-Birzhevoj nedgangen for forbindelse med havet, steinlagre, han begynte bygging av kystfartbåter for godstranportering på Azovhavet og Svartehavet, åpnet losskole, merkantilt gymnasium og domstol, stadfestet stillinger til byens lege og jordmor, åpnet det første apoteket og utnevnt byens bygningskomite som foresto byens planlegging og bebyggelse, han installerte gatebelysning, begynte brulegging av fortauene og bidro til byens beplanting med trær og busker. I april 1806  var byens hage (nå Gorkij-park) grunnlagt. To gater i Taganrog fikk navn etter Baltasar von Campenhausen. 

Fra 1809  var Baltasar von Campenhausen statskasserer, fra 1811 var han medlem av statsråd, senator og fra 1823 Russlands innenriksminister. Han døde i St. Petersburg i 1823.

## Bibliografi
* *Versuch einer geographisch-statistischen Beschreibung der Statthalterschaften des russischen Reichs. I. Statthalterschaft Olouez* (Göttingen, 1792);
* *Elemente des russischen Staatsrechts, oder Hauptzüge der Grundverfassung des russischen Kaiserthums* (Göttingen, 1792);
* *Auswahl topographischer Merkwürdigkeiten des St. Peterburgischen Gouvernements* (Riga, 1797);
* *Liefländisches Magazin, oder Sammlung publicistisch-statistischer Materialien zur Kenntniss der Verfassung und Statistik von Liefland* (Gota, 1803);
* *Genealogisch-chronologische Geschichte des allerdurchla uchtigsten Hauses Romanow und seines vorä lterlichen Stammhauses* (Leipzig, 1805).

## Referanser
Østre Æra flyplass

**Østre Æra flyplass** er en flyplass som ligger ca. 3&nbsp;km nord for Østre Æra camping i Åmot kommune i Innlandet. Østre Æra ligger nordøst for Rena sentrum, 23&nbsp;km langs riksvei 215.

Østre Æra er rikssenter for fallskjermidrett i Norge. Flyplassen eies av Fallskjermseksjonen i Norges Luftsportforbund og drives av Oslo Fallskjermklubb. I sommersesongene 1996–2007 har senteret operert en eller to Antonov An-28 fra Riga Aeroklubb i Latvia. Tidligere ble det benyttet Short Skyvan SC-7 fra Danish Air Transport og fra Pink Aviation Services. Oslo Fallskjermklubb opererte også en Britten-Norman Islander i et par år. Fra og med 2008 har det blitt benyttet en eller to Pilatus Porter, mens i 2012 byttet klubben til en PAC750-XSTOL. 

Frekvens: 121,350 


Image:Skyvan.jpg|Short Skyvan SC-7 ble benyttet på Østre Æra fra slutten av 1980-tallet frem til 1996. Her *[[Pink Skyvan]]*.
Image:Islander.jpg|Oslo Fallskjermklubb opererte en Britten-Norman Islander på 1990-tallet.
Image:An-28 Bryza B-1R NTW 11 93.jpg|Antonov An-28 ble benyttet på Østre Æra fra 1996 til 2007. 


## Eksterne lenker
* Rikssenter for fallskjermidrett 
* Oslo Fallskjermklubb
Akilles Alferaki

**Akhilles Nikolajevitsj Alferaki** (gresk: *Αχιλλέας Αλφεράκης* (*Akhilléas Alferákis*), russisk: *Ахиллес Николаевич Алфераки* (*Akhilles Nikolajevitsj Alferaki*); født 3. juli 1846 i Kharkov, død 27. desember 1919 i Petrograd) var en russisk operakomponist og statsmann av gresk opprinnelse.

## Liv
### Bakgrunn
Alferaki ble født i 1846 i Kharkov i familien til godseier Nikolai Alferaki. Akilles' barndom var i Taganrog, i et praktfull slott bygget av hans far i Katolitsjeskaja-gaten og som nå tilhører historisk-etnografisk museum. Takket være grundig opplæring i hjemmet, bl.a. i musikkteori, var det mulig for ham å komme inn på det historisk-filologiske fakultetet ved universitetet i Moskva.

Musikk var yndlingsbeskjeftigelse for Alferaki, men han kunne ikke vie hele sin tid til musikk. Familiesituasjonen krevde at han flyttet til byen Taganrog hvor han bosatte seg på slutten av 1870-tallet.

### Borgermester
Alferaki ble valgt som Taganrogs borgermester i 1880. I 1881 stadfestet Taganrogs bystyre at budsjettet skulle bli dobbelt så stort som før. Mesteparten ble brukt på beplantning langs gatene, brolegging og for utvikling av grunnundervisning i skolene. På denne tiden ble også de første bulevardene anlagt.

Som borgermester var Alferaki aktiv med i arbeidet for å danne velgjørenhetsforeninger som «Omsorgsforening for fattige» og «Bistandsforening for fattige grunnskole-elever». Han sørget for å tildele store beløp til disse.

Alferaki foreslo også mange nye prosjekter, noen av disse ble også igangsatt. Eksempelvis ble det reist et monument til ære for Peter den store på tohundreårsdagen for Taganrog. Alferakis' henvendelse til innenriksministeriet bidro til å skaffe penger.

### Musikk
Aktiviteten som byens borgermester kunne ikke holde Alferaki fra hans hovedinteresse – musikken. Han deltok aktivt i virksomheten med Taganrogs musikk-dramatiske forening (grunnlagt i 1883). I løpet av 1880-tallet ble også de første musikkforeninger og symfoniorkester dannet i byen.

Alferaki var med på å gi Taganrog et rykte som en av de mest musikalske byer i Sør-Russland. I 1880-årene samlet byens elite seg i huset hans på Gretsjeskaja-gaten. Gjestene spilte musikk og sang, danset og skrev epigrammer. En stor samling av karikaturer som ble tegnet av Alferaki blir fortsatt oppbevart i et museum. Takket være disse tegningene kan man i dag danne seg et inntrykk av de menneskene som oppholdt seg der for mer enn 100 år siden. 

I 1888 flyttet Alferaki til St. Petersburg hvor han kunne vie mesteparten av sin tid til musikk. Han skrev mer enn hundre  romanser og to operaer: «Kupalas datter» og «Skogens tsar».

Alferaki døde i 1919 i Petrograd som da var navnet på dagens St. Petersburg.

## Referanser
Berg kommune (Sverige)

**Berg kommune** (sørsamisk: *Bïerjen tjïelte*)  er en kommune i Jämtlands län i landskapene Jämtland og Härjedalen i Sverige. Kommunen har grenser til nabokommunene Åre, Östersund, Bräcke, Ånge og Härjedalen. I vest har kommunen grenser til Tydal kommune i Norge. Kommunens administrasjonssenter ligger i Svenstavik. Berg kommune er usedvanlig fjellrik. Helags (1 797 moh) er det høyeste svenske fjell sør for polarsirkelen.

## Samisk språk
Samisk har status som offisielt minoritetsspråk i kommunen og Berg kommune inngår i forvaltningsområdet for samisk språk i Sverige.

## Tettsteder
Berg kommune hadde fem tettsteder i 2010. I tabellen oppgis antall innbyggere pr. 31. desember 2010.

## Vann og innsjøer i kommunen
*Börtnen
*Nästelsjön
*Näkten
*Lännässjön
*Kesusjön
*Storsjön

## Bilde

## Referanser
.de

**.de** er Tysklands nasjonale toppnivådomene (ccTLD) for Internett. Navnet er basert på det tyske navnet for Tyskland (*Deutschland*).

*.de* er i dag den mest populære ccTLD etter antall registreringer, og bare *[[.com]]* har flere registreringer blant alle toppnivådomener.

På spansk og portugisisk er *«de»* genitivsformen (som *of* på engelsk, eller *til* på norsk). Det er derfor mange tilbydere i Spania, Portugal og Latin-Amerika som tilbyr skreddersydde nettsteder som *elforo.de* (forumet.til) eller *elblog.de* (bloggen.til), med navnet ditt etter det, som for eksempel: *elforo.de/wikipedia* (forumet.til/wikipedia).

Det første registreringsstedet for *.de*-domener var avdelingen for datavitenskap ved Universitetet i Dortmund, og *unido.de* var det først registrerte *.de*-domenet.

Domenenavnet kan bestilles direkte fra DENIC, men det er allikevel raskere og billigere å registrere via en godkjent registrar.

Registreringer av internasjonaliserte domenenavn er også tillatt. https://web.archive.org/web/20060213085337/http://www.denic.de/en/domains/idns/liste.html

## Referanser


## Se også
* Domenenavn
* Landskoder (internett)
* Toppnivådomene

## Eksterne lenker
* DENIC
* Liste over DENIC-medlemmer
* IANA .de whois-informasjon
RSC Anderlecht

**Royal Sporting Club Anderlecht** (også kalt **RSC Anderlecht**, eller bare **Anderlecht**) er en fotballklubb fra bydelen Anderlecht i Brussel, Belgia. Klubben er det mestvinnende belgiske fotballaget på det europeiske nivået (med fem titler) og i den hjemlige belgiske serien *Jupiler League* med 33 titler. Til tross for at klubben ble stiftet tilbake i 1908 vant den sin første trofé først etter andre verdenskrig. Etter dette har klubben fullført ligaen på en plassering rundt de fem beste, utenom i 1952 og 1973 da de kom på sjetteplass. I Mesterligaen 2005/06 ble klubben slått ut etter det innledende gruppespillet.

## Meritter

## Spillerstall
Oppdatert 24. mai 2024.

### Utlånte spillere

## Referanser


## Eksterne lenker
*
Kerry blue terrier

**Kerry Blue terrier** er en hunderase som opprinnelig kommer fra Kerry, Irland. Den ble brukt i jakt på rotter, grevling, oter, kanin og hare, og også som gjeterhund for storfe og sau, som vakthund på gården og til barnepass. I dag brukes den hovedsakelig som familiehund og brukshund. Den er ikke så utbredt i Norge, men er stadig blitt mer og mer populær som en trofast følgesvenn også her til lands. Den er den nest største av terrierne med en høyde på 45,5-49,5 cm for hannhunder. Rasen er gjennomgående sunn og hardfør med det årvåkne og uredde terrier-temperamentet til stede i fullt monn. Kerryen er en av de få røytefrie rasene vi har, og er derfor lavallergen og vellegnet for allergikere.

Den har kun ett pelslag og klippes - i motsetning til de fleste andre terrierrasene som trimmes. Pelsen krever moderat pelsstell og bør klippes 4-5 ganger i året. Tillatt farge er alle varianter av blått, valpene er født sorte og denne fargen er tillatt frem til ca. 18 mnd. alder. Pelsen er myk og bølgete og uten underull.

Kerry Blue er en meget tilpasningsdyktig allround rase. Brukes både i agility, lydighet, til utstilling og spor.

## Opprinnelse og alder
I likhet med irsk og wheaten terrier, stammer kerryen mest sannsynlig fra gamle irske terriervarianter og hunder av houndtype. Det er også antatt at irsk ulvehund er blitt blandet inn. Noe som kan minne om Kerry Blue terrieren er nevnt i irsk litteratur allerede på midten av 1800-tallet. På begynnelsen av 1900-tallet ble den valgt til irsk nasjonalrase og Irish Kerry Blue terrier Club ble stiftet i 1920 og rasestandarden fastlagt i 1921. Det var den irske Kerry klubben som tok initiativ til å starte den irske kennelklubben som ble opprettet i 1922. 

Til Norge kom rasen i 1933 da Nina Arbo importerte en på den tiden såkalt "Irish blue" terrier. Denne stammen døde ut på midten av 50 tallet, men Knut Egeberg importerte den første Kerry Blue Terrieren i den forstand vi i dag kjenner rasen i 1949. I Norge antar man at det finnes i overkant av 100 Kerry Blue Terriere 2015.

## Lynne og væremåte
Kerry Blue Terrier er i dag brukt hovedsakelig som selskapshund og brukshund. Den er regnet for å være hyggelig mot mennesker, og er en god familiehund.  

## Helse
Kerry Blue terrieren er en sunn rase som ikke er plaget av spesielle alvorlige lidelser. Godartede hudsvulster er ganske vanlig forekommende, og enkelte Kerrier har plager med øyeirritasjon av ulik årsak. Det er 2014 samlet opplysninger om rasens helse i Norge og hvordan eiere av Kerry Blue terriere opplever mental status hos hundene sine. Opplysninger om rasens fysiske og mentale egenskaper fra HU 2014 ligger på Kerry Blue Terrier Norge sin facebook side .    

## Referanser
Leif B. Lillegaard

**Leif Bryde Lillegaard** (1918–1994) var en norsk journalist, forfatter og programleder.  

Lillegaard var journalist i *[[Morgenbladet]]* i flere år før han i 1965 gikk over til NRK Radio. Han utga en rekke romaner og sakprosabøker, og mottok Bokhandlerprisen i 1981 for *Mor*. Han skrev også bygdebøker og jubileumsskrift. 

Romanen *Tigerstaden* handler om Lillegaards møte med Oslo som «bondestudent» fra Nord-Norge, mens han tar examen artium ved Haagaas Artiumskursus.

## Premier
* Petter Dass-medaljen 1978
* Bokhandlerprisen 1981 for *Mor*
* Årets Ølhund 1984
* Alstahaug kommunes kulturpris 1993

## Bibliografi
* *Filipstad i flammer 1943* (1963)
* *Majavatn-tragedien* (1964))
* *Siste mann fra borde* (1965)
* *SOS langs norskekysten* (1968)
* *Fangeskipet* (1974)
* *Draugen* roman (1975)
* *Hvis dere finner oss* dokumentarroman (1976)
* *Natt uten morgen* roman (1977)
* *Siste patrulje* roman (1978)
* *Dramaet Folla* (1978)
* *Korset på holmen* roman (1978)
* *London kaller Trondheim!* roman (1979)
* *Ildprøven* roman (1979)
* *Stormhavet Vestfjorden* (1979)
* *Hav-Norge* (1980)
* *Ingen dag i morgen* (1981)
* *En natt i november* (1981)
* *For et liv!* noveller (1981)
* *MOR* roman (1981)
* *Du skal telle dine dager* roman (1982)
* *I storm og stille på alle hav* (1982)
* *Orkan over Jærens rev* (1982)
* *Hvis dere finner oss* (1982)
* *Trønderen fra Waterloo* (1982)
* *Arven* roman (1982)
* *Flukten hjem* roman (1982)
* *Camilla* roman (1983)
* *Sørgående hurtigrute savnet* roman (1983)
* *Tigerstaden* roman (1983)
* *Den ensomme* ungdomsbok (1983)
* *Ingen spor i sjøen* (1983)
* *Familiebåten* roman (1984)
* *Mens Dovre faller* (1984)
* *Havdynastiet* roman (1985)
* *Farvel Marienlyst* (1985)
* *Havørn!* ungdomsbok (1985)
* *Medaljen* roman (1985)
* *Neskongen* roman (1986)
* *Over alle hav* (1986)
* *Arvingene* roman (1987)
* *Havnatten: dynastiets siste kamp* roman (1988)
* *Fra kamp til seier* (1988)
* *Landkjenning på Røst* dokumentar roman (1989)
* *Borea og Jørgen* roman (1990)
* *Havøygavlen* dokumentarfortelling (1990)
* *Konfirmasjonsdressen* roman (1990)
* *Tåkenatten* dokumentarroman (1991)
* *Rød sektor* dokumentarroman (1992)
* *Ingen spor i sjøen* roman (1993)

## Referanser


## Litteratur
* Ståle Botn: *Askeladden Leif B. Lillegård* (1996)

## Eksterne lenker
* NRK: Leif B. Lillegaard
Rotter

:*For brettspillet Rattus, se- [[Rattus (brettspill)]]


* [[brunrotte]]
* [[polynesiarotte]]
* [[svartrotte]]

*'Rotter*' er små [[gnagere]] som tilhører slekten *Rattus*.
De best kjente artene er [[brunrotte]] og [[svartrotte]]. Gruppen kommer fra [[Asia]]. Rotter er større enn de fleste av sine slektninger i musefamilien, men veier sjelden over 500 gram i det fri. Andre smågnagere som jordråtte ([[vånd]]) og fjellrotte ([[fjellmarkmus]]) kalles også for «rotter», men disse tilhører ikke slekten *Rattus* og er derved ikke rotter i systematisk betydning av ordet.

Rotteslekten kommer opprinnelig fra [[Sentral-Asia]] og det fantes opprinnelig ikke virkelige rotter i det meste av [[Europa]]. Svartrotte, i dag også kalt loftsrotte, spredte seg i [[Vest-Asia]] under [[Romerriket]], og på 500-tallet e.Kr var den etablert i Europa. Brunrotta kom noe senere og spredte seg først i Europa på 1700-tallet. Astrakhan (ved Kaspihavet) 1727 er blant de aller første stedene og årstall den ble beskrevet i denne delen av verden.  Brunrotta er den vanligste i Europa i dag. Den er også mer aggressiv enn svartrotta. Svartrotte er derimot vanligere i varme strøk, og finnes utbredt i alle tropiske og subtropiske strøk der det er mennesker.

Rotter kan forårsake mange ødeleggelser. De kan gnage i stykker [[treverk]] og ledninger og spise på matvarer. Deres tenner kan også gnage gjennom sterkere materialer enn tre. Flere steder i verden ødelegger de dyrket mark for store verdier. De er heller ikke så lette å bli kvitt, fordi de er meget smarte og lærer seg ofte å unngå feller. 

Tamrotter er hengivne kjæledyr.

Betegnelsen *rotte'' brukes også om noen andre små pattedyr som ikke er gnagere, for eksempel kengururotter. 

## Eksterne lenker
*
Alejandro Jodorowsky

**Alejandro Jodorowsky** (født 17. februar 1929 i Tocopilla, Chile) er en filmskaper, skuespiller, komponist, tegneserieskaper og psykoterapeut. Han er berømt for sine eksentriske, surrealistiske og sjokkerende filmer, først og fremst kultklassikerne *El Topo*, *La montaña sagrada* (engelsk tittel *Holy Mountain*) og *Santa Sangre*. *El Topo* og *Holy Mountain* har lenge vært utilgjengelige på grunn av rettighetsproblemer, men striden mellom Jodorowsky og Allen Klein er i dag bilagt, og filmene er planlagt utgitt på DVD i 2006. Om dette også innebærer at Jodorowsky får muligheten til å lage den lenge bebudede oppfølgeren til *El Topo*, *Son of El Topo*, er foreløpig ikke kjent.

Jodorowsky er i tillegg kjent for sine tegneserier. Han har skrevet en rekke science fiction-serier som utspiller seg i et omfattende univers hvis grunnlag ble lagt i serien *L'Incal* som han laget i samarbeid med Jean "Moebius" Giraud på 1980-tallet (utgitt på norsk under tittelen *John Difools eventyr*), blant annet *Avant L'Incal* (med Zoran Janjetov), *La caste des meta-barons* (med Juan Gimenez) og *Megalex* (med Fred Beltran). I tillegg har han også skrevet seriene *Le Lama blanc*, *Juan Solo* (begge med Georges Bess og *Bouncer* (med Francois Boucq).

## Referanser


## Eksterne lenker
*
FC Petržalka 1898

**FC Petržalka 1898** er en slovakisk fotballklubb fra Bratislava. Klubben spiller sine hjemmekamper på Štadión FC Petržalka 1898 i bydelen Ovsište i Bratislava, etter at klubbens egentlige hjemmebane, Štadión Petržalka, er ikke lengre kunne brukes. Etter 2009/2010-sesongen da klubben endte sist i Corgoň Liga, har klubben rykket ned to ganger og spiller i 2012/2013-sesongen på nivå tre i Slovakia.

Klubben deltok i Mesterligaen 2005/06 hvor de kom på en respektabel tredjeplass i det innledende gruppespillet og dermed ble kvalifisert til videre spill i UEFA-cupen.

## Tidligere navn
* 1898 – Grunnlagt som *Pozsonyi Torna Egyesület*
* 1919 – Skiftet navn til  *Pozsonyi Torna Egyesület*
* 1953 – Skiftet navn til  *Kovosmalt Bratislava*
* 1956 – Skiftet navn til  *Spartak Kovosmalt Bratislava*
* 1963 – Skiftet navn til  *TJ Považské Strojárne Bratislava*
* 1965 – Skiftet navn til  *Spartak Sklárske stroje Bratislava*
* 1974 – Skiftet navn til  *TJ SKS Bratislava*
* 1976 – Skiftet navn til  *TJ ZTS Petržalka*
* 1986 – Slo seg sammen med *TJ Internacionál Slovnaft Bratislava* til *TJ Internacionál Slovnaft ZŤS Bratislava*, men klubbene slikte lag igjen i 1990.
* 1990 – Skiftet navn til  *TJ ZŤS Petržalka*
* 1990 – Skiftet navn til  *1. FC Hydronika Petržalka*
* 1991 – Skiftet navn til  *1. FC Petržalka*
* 1993 – Skiftet navn til  *FK Artmedia Petržalka*
* 2005 – Skiftet navn til  *FC Artmedia Bratislava*
* 2007 – Skiftet navn til  *FC Artmedia Petržalka*
* 2009 – Skiftet navn til  *MFK Petržalka*
* 2010 – Skiftet navn til  *FC Petržalka 1898*

## Referanser


## Eksterne lenker
* Klubbens offisielle side
Filmskaper

**Filmskaper** er en person som skaper filmer. Begrepet blir ofte brukt som en samlebetegnelse for overordnede yrker innen film, der rollen som *[[filmregissør]]* vanligvis er et kriterium. Veldig ofte fungerer en filmskaper i tillegg som manusforfatter og filmprodusent.
Gods of Light

***Gods of Light*** er et progrockalbum og konsertalbum utgitt i 2000 av bandet Camel. Utgivelsen er Camels sjette offisielle piratutgave (bootleg) og inneholder innspillinger mellom årene 1973&ndash;1975 og som var blitt gitt ut på ulike utgaver som vinyl og CD.

Den første låten, «Gods of Light Revisited», er egentlig skrevet av Peter Bardens utenom Camel og kan i noen partier minne om Carlos Santana. Låtene «White Rider» og «Arubaluba» er hentet fra BBC-kringkastingen i 1974, mens «Excerpts from the Snow Goose» er den lengste låten på rundt 27 minutter og stammer fra *BBC Radio One in Concert* fra 1975. Sporlisten er lignende utgivelsen *[[On the Road 1972]]*, men inneholder andre versjoner fra andre forestillinger.

## Sporliste
#«Gods of Light Revisited» (16:11) – Peter Bardens
#«White Rider» (8:54) – Andrew Latimer
#«Lady Fantasy» (11:35) – Camel
#«Arubaluba» (6:52) – Peter Bardens
#«Excerpts from the Snow Goose» (27:20) – Peter Bardens, Andrew Latimer

## Personell
* Andrew Latimer – Gitar, vokal 
* Peter Bardens – Keyboards, vokal 
* Andy Ward – Trommer
* Doug Ferguson – Bass, vokal

## Eksterne lenker
*
Orkester

Et **orkester** er et musikalsk ensemble, vanligvis innenfor klassisk musikk. Et lite orkester kalles et kammerorkester.

Et orkester av full størrelse kalles noen ganger for «**[[symfoniorkester]]**» eller «filharmonisk orkester»; det er ingen forskjell mellom disse forstavelsene, verken med tanke på instrumentsammensetning eller orkesterets rolle, men de kan være praktiske for å skille mellom forskjellige orkestre i samme by (for eksempel Oslo symfoniorkester og Oslo filharmoniske orkester). Et symfoniorkester har vanligvis over åtti musikere i staben, i noen tilfeller over hundre, men antallet musikere som brukes i en forestilling varierer etter hvilket verk som spilles. En annen form for orkester er "strykeorkester" og som navnet tilsier består det utelukkende av strykeinstrumenter. Et ledende kammerorkester kan ha førti eller femti medlemmer; noen er mye mindre enn det.

## Symfoniorkesteret

:*Hovedartikkel: [[Symfoniorkester]]*

Det typiske symfoniorkester består av fire instrumentgrupper. I partiturene står de i følgende rekkefølge:

***[[treblåser]]e** (pikkoloer, fløyter, oboer, engelske horn, klarinetter, bassklarinetter, fagotter, kontrafagotter)
***[[messingblåser]]e** (valthorn, wagnertubaer, trompeter, tromboner, basstromboner, tubaer)
***[[slagverk]]sinstrumenter** (pauker, skarptrommer, stortrommer, celestaer, pianoer)
***[[strengeinstrument]]er** (fioliner, bratsjer, celloer, kontrabasser.)

### Repertoar

Det vanligste og mest fremførte repertoaret til et symfoniorkester er vestlig klassisk musikk eller opera. Det er allikevel ikke uvanlig å benytte orkestre i populærmusikk.

## Lederskap

I nyere tid blir musikerne vanligvis ledet av en dirigent selv om de tidlige orkestrene ikke hadde noen, men i stedet lot konsertmesteren eller cembalisten som spilte continuo inneha denne rollen. Noen moderne orkestre klarer seg også uten dirigent, særlig mindre orkester og de som spesialiserer seg på såkalt autentisk oppførelsespraksis av barokkmusikk og eldre.

## Orkesterets historie
På 1400- og 1500-tallet hadde mange blant adelen i Italia ansatt musikere til dans og annen aktivitet ved hoffet. Det var derimot snarere utviklingen av teateret, og særlig operaen fra begynnelsen av 1600-tallet, som førte til at det ble mer og mer vanlig å skrive musikk for grupper av musikere, hvilket utgjør opprinnelsen til orkesterspill.

Operaen oppstod i Italia og Tyskland fulgte ivrig etter. Det ble bygd operahus i Dresden, München og Hamburg. Ved slutten av 1600-tallet ble opera populært ved Henry Purcell i England, og ved Lully i Frankrike. Lully bidro også, i samarbeid med Molière, til å øke statusen til underholdningsformen ballett, ispedd instrumental- og vokalmusikk.

## Husorkester
Husorkestre har det vært ved flere restauranter i Norge, blant annet Theatercafeen der Reidar Thommessen var kapellmester.

## Andre betydninger
I antikkens Hellas var **orkesteret** området mellom auditorium og proscenium (eller scenen), og her var koret og musikerne plassert. Der er herfra det moderne *orkester* har fått sitt navn.

## Referanser
John Doyle Ong

**John Doyle Ong** (født 1933) er en amerikansk jurist, utdannet ved Harvard university. Han var USAs ambassadør i Norge fra 2002 til 2005.

Ong ble i 2005 hedret med storkors av Den Kongelige Norske Fortjenstorden.

## Eksterne lenker
* Ong, John Doyle – biografi på hjemmesiden til USAs utenriksdepartement.
Benson K. Whitney

**Benson K. Whitney** (født 1956) er en amerikansk jurist. Han var Amerikas forente staters ambassadør i Norge fra 12. januar 2006 til 2009. Han var George W. Bushs valgkampleder i Wisconsin i 2000 og gjenvalgskampanjen i Minnesota i 2004.

## Referanser
The Paris Collection

***The Paris Collection*** er et progrockalbum utgitt i 2001 fra bandet Camel.

Denne utgivelsen er et konsertalbum hentet fra bandets 2000-årsturné og ble innspilt ved *[[Bataclan]]* i Paris 30. september 2000. Bandmedlemmene befant seg på denne tiden i en vanskelig emosjonell situasjon og hadde store fysiske smerter. Trommeslager Denis Clement hadde pådratt seg ribbeinsbrudd og gitarist Andrew Latimer hadde blitt forkjølet og pådro seg en alvorlig luftveisinfeksjon. Hans samboer og låtskriver på flere av bandets låter, Susan Hoover, var innlagt på sykehus etter en rideulykke i USA, noe som skapte mye frustrasjon. Som om ikke det var nok pådro Latimer seg også en vridning i kneet og måtte derfor sitte under hele konserten. Denne situasjonen ble derimot løst av at bassist Colin Bass og keyboardist Guy Le Blanc tok over vokalfremførelsen, noe som igjen setter sitt særpreg på utgivelsen.

Andrew Latimers stemme kan man sammen med Guy Le Blanc, riktignok få høre på det siste sporet «Slow Yourself Down», som er en akustisk versjon innspilt under øvingene i forkant av konserten. Den nest siste låten, «Lady Fantasy», har blitt en liveklassiker og minner mye om bandets tidligere dager. Det tekniske aspektet ved innspillingen av utgivelsen er ikke helt som det burde være, men ødelegger ikke helheten av et akustikkpreget utgivelse. Ifølge teksten i CD-omslaget ble konserten holdt 30. oktober, men riktig dato skal være 30. september.

## Sporliste
#«Ice» (8:47) &ndash; *Latimer*
#«Chord Change» (8:52) &ndash; *Bardens, Latimer*
#«Fingertips» (6:40) &ndash; *Hoover, Latimer*
#«Slow Yourself Down» (4:30) &ndash; *Latimer, Ward*
#«Sahara» (6:51) &ndash; *Latimer*
#«Mother Road» (6:07) &ndash; *Hoover, Latimer*
#«Little Rivers & Little Rose» (1:55) &ndash; *Latimer*
#«Hopeless Anger» (5:43) &ndash; *Latimer*
#«Lady Fantasy» (16:04) &ndash; *Camel*
#«Slow Yourself Down» (Late Night Version) (5:34) &ndash; *Latimer, Ward*

## Musikere
* Andrew Latimer &ndash; Gitar, vokal, fløyte 
* Guy Le Blanc &ndash; Keyboard, vokal 
* Denis Clement &ndash; Trommer, perkusjon
* Colin Bass &ndash; Bass, vokal, gitar

## Eksterne lenker
*
Turambar

I J.R.R. Tolkiens fiktive verden Midgard er **Turambar** et tilnavn som ble gitt til Túrin, en tragisk helt fra det første tidevervet. *Turambar* betyr *herre av skjebnen* på språket Sindarin, og det ble valgt av Túrin som en tross mot forbannelsen som den onde valaen Morgoth hadde lagt på familien hans.
----
**Turambar** var også navnet på den 9. kongen av landet Gondor. Han var sønn av kong Rómendacil I, og overtok tittelen etter sin far allerede da Turambar var veldig ung, i året 541 tredje tideverv.

Han hevnet sin fars død ved å erobre store deler av Rhovanion fra Austringene. Han var den lengst regjerende kongen av Gondor siden kong Meneldils dager, og regjerte i hele 126 år. Han ble etterfulgt som konge av sin sønn, Atanatar I, etter sin død i år 667 T.T.
Siriondil

**Siriondil** er en fiktiv figur fra J.R.R. Tolkiens oppdiktete verden Midgard. Han var den 11. kongen av landet Gondor.

Han ble konge av Gondor i år 748 i det tredje tidevervet, etter sin fars, Atanatar Is, død.

Hans regjeringstid var uten større hendelser og var derfor antakelig fredfull. Han ble etterfulgt av sin egen sønn Tarannon Falastur i året 840 T.T.
Atanatar I

**Atanatar I** var en romanfigur fra J.R.R. Tolkiens fiktive verden Midgard. Han var den 10. kongen av det mektige kongeriket Gondor.

Han var sønn av kong Turambar og overtok tronen og vervet som konge av Gondor etter sin fars død i året 667 i det tredje tidevervet.
I hans regjeringstid var det ikke noen spesielle hendelser. Han døde i år 748 T.T. og ble etterfulgt som konge av sin sønn, Siriondil.
Jonas Øglænd

**Jonas Øglænd** (født 18. januar 1847, død 8. oktober 1931) fra Sandnes grunnla i 1868 firmaet Jonas Øglænd as, som i 1932 lanserte sykkelmerket Den Beste Sykkel (DBS) 

Som 19 åring startet Jonas Øglænd for seg selv med handelsvirksomhet på kaia i Sandnes. Han kom seg så vidt gjennom den økonomiske krisen i 1880-årene. Han så store muligheter i utviklingen av landbruket. Forretningsdriften ble utvidet for å skaffe nødvendige varer til dette. Han var Jærens første importør av kunstgjødsel.

I 1892 ble Øglænd Cyklelager i Sandnes agent for tyske Hengstberg sykler. I 1897-98 fikk sønnene Jakob og Lars skandinavisk agentur for den amerikanske sykkelen «The World». Syklene monterte Øglænd selv. I tillegg monterte han egne sykler under merkene Fram og Viking. Sønnene Jakob og Lars var opptatt som kompanjonger i firmaet, og i 1906 sto den første sykkelfabrikken ferdig i Langgaten 6, Sandnes, og Øglænds egen sykkelproduksjon startet. Før første verdenskrig var Jonas Øglænd as blitt Norges største sykkelfabrikant.

Øglænd bygget stadig ut virksomheten, og i 1932 ble navnet Den Beste Sykkel (DBS) introdusert. Det var den 12 år gamle Knut Johansen som foreslo navnet og ble vinner av navnekonkurransen. Ved firmaets 75-årsjubileum i 1943 var det 682 ansatte. I 1949 ble de første syklene eksportert, og i det neste tiåret økte eksporten betraktelig.

I tillegg til sykler produserte firmaet også Tempo-Lett mopeder og Tempo motorsykler, hovedsakelig med motorer fra Sachs.

På 60-tallet ble det klart at sykkelproduksjonen krevde modernisering og ny teknologi, og i 1972 sto sykkelfabrikken på Kvål i Sandnes ferdig. På midten av 80-tallet ble all administrasjon og produksjon samlet på Kvål. Øglænd DBS A.S ble solgt til Monark i 1989, og etter flere ulike fusjoner ble Norges eneste sykkelprodusent i 1996 en del av Cycleurope. Cycleurope produserer merkenavn som *Monark*, *Crescent*, *Kildemoes*, *Gitane* og *Bianchi*.

## Referanser


## Litteratur
*   
* Jonasen, J. Schanche, Jonas Øglænd gjennom 100 år 1868 - 1968, Sandnes 1968
*   
*   
*   
* 

## Eksterne lenker
* http://nbl.snl.no/Jonas_%C3%98gl%C3%A6ndStore norske leksikon
Rómendacil I

I J.R.R. Tolkiens fiktive verden Midgard var **Rómendacil I** den 8. kongen av landet Gondor.

Rómendacil ble født med navnet **Tarostar**. Han var sønn av kong Ostoher, og som kronprins av Gondor red han mot Austringene og slo dem.
Etter denne seieren gav han seg selv det nye navnet Rómendacil, som betyr *øst-seirer*, og det var med dette navnet at han overtok kongetittelen etter sin far i året 492 i det tredje tidevervet.

Men freden skulle ikke vare evig, og etter mange år med fred angrep austringene igjen Gondor, i år 541 T.T. Han red for å møte dem i kamp, men ble drept.
Han ble etterfulgt av sin sønn Turambar.
University of St Andrews

**University of St. Andrews** i St. Andrews i Fife er et skotsk universitet, grunnlagt mellom 1410 og 1413.  Det er Skottlands eldste universitet og verdens tredje-eldste engelskspråklige universitet, etter  University of Oxford og University of Cambridge. Da tidspunktet for grunnleggelsen er noe usikkert, feiret universitetet sitt 600-årsjubileum fra og med 2011 til og med 2013. 
  
Den norske oppdageren og nobelprisvinneren Fridtjof Nansen var «Rector of the University» i perioden 1925–1928. prins William studerte ved universitetet i perioden 2001–2005. Her møtte han medstudenten Catherine, som han giftet seg med.

Den norske språkfilosofen Herman Cappelen underviser ved University of St. Andrews.

## Rangeringer

University of St Andrews ble rangert som nummer 1 av 121 universiteter i Storbritannia ved The Guardian University Guide for 2023  University of St Andrews ble rangert som nummer 3 av 129 britiske universiteter på Complete University Guides liste for 2017 og som nummer 3 av 119 britiske universiteter på *[[The Guardian]]s* 2016-liste. The Complete University Guide rangerte også St Andrews som nummer 1 i Storbritannia for flere fag. Blant annet ble universitetets studier i International Relations kåret til beste statsvitenskapsgrad i UK, og St Andrews var øverst på listen over beste Business & Management Studies. 

THE World University Rankings 2014-2015 plasserte universitetet som det 111. av de 500 beste universitetene i verden. QS World University Rankings for 2014 rangerte universitetet som nummer 88. I Academic Ranking of World Universities (Shanghai-rankingen) for 2014 kom universitetet på plass 201-300 av verdens universiteter.

## Referanser


## Eksterne lenker
* 
* University of St Andrews Students' Association Website
* The Saint newspaper
* The Mitre – Monthly student newspaper
* Message board for students of the University
* The Economics Society of the University of St Andrews
Claudia Acte

**Claudia Acte** var en kvinnelig frigitt slave i antikkens Roma. Hun var elskerinnen til keiser Nero.

Hun skal ha kommet fra Lilleasia, og har muligens tilhørt Claudius. I år 55, oppmuntret av Seneca den yngre og mot Agrippina den yngre ønsker, tok Nero henne som elskerinne, men etter 58 ble hun erstattet av Poppaea. Arkiver fra hennes hushold tilisier at hun hadde stor rikdom. Etter Neros død, ga hun ham en ordentlig romersk begravelse (brente hans kropp på en stake med en mynt i hvert øye).

## Referanser
Fylkesvei 307

**Fylkesvei 307** (**Fv307**) går mellom Bergan og Gravdal i Andebu i Sandefjord kommune.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Audacity

**Audacity** er et lydredigeringsprogram som kan brukes på operativsystemene GNU/Linux/UNIX, Mac OS 9/OS X og Microsoft Windows. Audacity er fri programvare og er tilgjengelig under GNU General Public License.

Programmet følger med en rekke store GNU/Linux-distribusjoner, og er oversatt til en mengde språk, blant annet norsk.

## Funksjonalitet
Man kan gjøre enkel klipping og liming mellom flere lydspor. Man kan zoome ut og inn på lydsporene, og hvis man zoomer langt nok inn, kan man justere lydbølgen manuelt ned til minste detalj. Audacity har en mengde filtere og effekter, for eksempel til å reversere, invertere, endre hastighet og tonehøyde, frekvensfilter og støyfjerning. Det er ingen grense for hvor mange ganger man kan angre. Programmet støtter plugginer i tre formater, nemlig VST, LADSPA og plugginer skrevet i skriptspråket Nyquist. Man trenger ikke kompilator for å skrive sine egne Nyquist-plugginer.

Audacity er ikke lagd for komponering av musikk. Tidsskalaen er trinnløs (tilnærmet), ikke oppdelt i takter. Audacity inneholder ingen lydeksempler, men det går an å lage en tone med en spesifisert frekvens og bølgeform.

## Støttede formater
Programmet kan importere og eksportere lyd i formatene WAV, Ogg Vorbis og MPEG-lyd (inkludert MP2 og MP3-filer, eksport vha. LAME). Det er også mulig å importere rådata. Man kan også spille inn analog lyd fra mikrofon, CD-stasjonen, lydutgangen eller lydinngangen.

Audacity har sitt eget xml-baserte lagringsformat for lagring av prosjektfiler, som består av en tekstfil med filendelse .aup og en mappe som inneholder en mengde .au-filer.

Hvis audacity kompileres med støtte for biblioteket libsndfile, kan audacity eksportere og importere filtyper som støttes av dette biblioteket. Nyere utgaver av Audacity kan importere og delvis eksportere i FLAC.

## Kompilering
Audacity er basert på visualiseringsverktøyet wxWidgets, et bibliotek til å lage grafiske multiplatformsprogrammer. Versjon 1.2 og tidligere av Audacity krever at wxWidgets er kompilert *uten* tilleggene gtk2 eller unicode. Versjon 1.3 av audacity støtter den nyeste wxWidgets, men er foreløpig (januar 06) i betaversjon. Bibliotekene libmad, libsndfile og Vorbis er frivillige. Under Linux/UNIX kompileres Audacity på den vanlige måten, se forklaring.

LAME-biblioteket for eksportering av MP3 legges til *etter* kompilering via menyen i Audacity.

## Referanser


## Eksterne lenker
* 
* 
*  Hjelpemanual
*  Audacity Wiki
*
Chargé d’affaires

***Chargé d'affaires*** er tittelen på to forskjellige kategorier diplomater, det vil si utsendinger i et fremmed land som skal ivareta hjemlandets interesser der. 
Kategoriene er *chargés d'affaires en pied* (*ministres chargés d'affaires*, stasjonssjefer) og *chargés d'affaires ad interim* (midlertidige stedfortredere), eller *chargés des affaires*. De representerer sin stat og nyter de samme privilegier og diplomatiske immunitet som andre diplomater.

Begrepet *chargé d'affaires* er fransk og betyr «ansvarlig for anliggendene». Det uttales []. Flertallsformen er *chargés d'affaires*.

## Se også
* Chargé de mission
* Diplomati

## Eksterne lenker
* eDiplomat.com: Glossary of Diplomatic Terms
* WorldStatesmen-Italian states to 1860
Cato Erstad

**Cato Erstad** (født 1964) er en norsk tidligere fotballspiller. Erstad spilte for Hamarkameratene i 13 sesonger mellom 1982 og 1994. Han fikk sin seniordebut mot Moss den 25. april 1982, i en kamp hvor han for øvrig også skåret. Erstad spilte også én kamp for , som var en OL-kvalifiseringskamp mot  i 1987.

## Referanser


## Eksterne lenker
* 
* HamKam.no – Erstads spillerprofil
Liste over Nepals konger

Konge på nepali heter **raja**; dronning **rani**. 

*Kama Deva (1184–1196)
*Ari Malla Dev (1200–1216)
*Jayastithi Malla (1382–1422)
*Jyotir Malla (1422–1427)
*Yashka Malla (1427–1482)
*Dravya Shah (1559–1570)
*Siddhi Narsing (1618–1661)
*Pratapa Malla (1640–1673)
*Bhupatindra Malla (1696–1722)
*Prithvi Narayan Shah (1743 - januar 1775) (konge over Nepal fra 25. september 1768)
*Pratap Singh Shah (januar 1775 – desember 1777)
*Rana Bahadur Shah (1777–1799)
*Girbanyudha Bir Bikram Shah (mars 1799 – 20. november 1816)
*Rajendra Bir Bikram Shah (desember 1816 – 1847)
*Surendra Bir Bikram Shah (12. mai 1847 – 17. mai 1881)
*Prithvi Bir Bikram Shah (17. mai 1881 – 11. desember 1911)
*Tribhuvan Bir Bikram Shah (11. desember 1911 – 7. november 1950) *første gang*
*Gyanendra Bir Bikram Shah (7. november 1950 – 7. januar 1951) *to måneder, første gang*
*Tribhuvan Bir Bikram Shah (7. januar 1951 – 13. mars 1955) *andre gang*
*Mahendra Bir Bikram Shah (14. mars 1955 – 31. januar 1972)
*Birendra Bir Bikram Shah Dev (31. januar 1972 – 1. juni 2001)
*Dipendra Bir Bikram Shah Dev (2. juni – 4. juni 2001) *3 dager – bevisstløs* 
*Gyanendra Bir Bikram Shah (4. juni 2001 – 2. juni 2008) *andre gang*

Merknader: 

* Shah-dynastiet hadde regjert i småstaten Gorkha i flere hundre år da Prithvi Narayan Shah erobret store deler av Nepal midt på 1700-tallet. Han regnes derfor som grunnlegger av det moderne kongedømmet Nepal. Han besteg tronen i Gorkha i 1745, men regnes ifølge offisiell historieskrivning som konge i Nepal først fra 1768.

* Fra 1846 til 1950 var den reelle makta i Nepal i hendene på Rana-dynastiet, som lot statsministerembedet gå i arv innafor familien. Shah-kongene i landet hadde i denne perioden bare symbolsk betydning, men var i praksis marionetter for Rana-herskerne.

* Etter at India blei sjølstendig så Shah-dynastiet muligheten til å alliere seg med demokratiske opprørere for å vinne tilbake den virkelige politiske makta. Kong *Tribhuvan* måtte i sluttkampen mot Rana-dynastiet rømme til India. Rana-statsministeren *Mohan Shamsher* gikk derfor satt inn Tribuvans barnebarn *Gyanendra*, som var bare tre år, som konge. Da Tribuvan våren 1951 vendte tilbake i triumf, blei lille Gyanendra avsatt. I Shah-dynastiets offisielle historieskriving regnes denne episoden som en intrige fra Shah-familiens fiender i Rana-dynastiet. Gyanendras første korte periode på tronen regnes ikke med, og Tribhuvan betraktes som den rettmessige kongen fra 1911 til 1955, uten avbrudd.

* I 2001 blei kong *Birendra* og hans nærmeste familie ifølge den offisielle forklaringa den 1. juli overraskende skutt ned i slottet av kronprinsen, *Dipendra*, som til slutt skøyt seg sjøl i tinningen, men overlevde tre dager mens han lå i koma. (I Nepal tviler mange på at denne framstillinga er sannferdig.) Dipendra blei offisielt utnevnt til konge, men kom ikke til bevissthet før han døde den 4. juli, og blei etterfulgt av sin onkel Gyanendra.

## Se også

* Malla-dynastiet
* Shah-dynastiet
* Rana-dynastiet
Skipnes

**Skipnes** er et fiskevær i Øksnes kommune i Nordland. Stedet ligger på Tindsøya i Øksnes Vestbygd.

Skipnes var fiskerbondegård fram til begynnelsen av 1900-tallet. Rundt 1. verdenskrig ble det bygd opp et stort fiskemottaksanlegg på stedet, og Skipnes hadde sin storhetstid som fiskevær fram til midten av 1960-årene. Etter det førte sentraliseringspolitikk og dårlig fiske til at stedet ble fraflyttet.

De siste årene har imidlertid Skipnes blitt bygd opp på nytt. Stedet har blitt ferie- og fritidssted med rorbuer, restaurant, pub og turistaktivitet. I dag er det utleie av ro- og motorbåter på stedet, og Skipnes er tilrettelagt for dykkere. De siste årene har Skipnes vært base for kajakkløpet Arctic Sea Kayak Race.

Fra Skipnes går det merket turløype til det gamle fiskeværet og handelsstedet Tinden, lenger nord på Tindsøya.

## Eksterne lenker
* Fiskeværet Skipnes
* Kuling.net: Skipnes
* Bent Svinnungs side om Skipnes
Øksnes Vestbygd

**Øksnes Vestbygd** (lokalt ofte kalt bare **Vestbygda**) er navnet på den vestlige delen av Øksnes kommune i Nordland. Området omfatter de mindre øyene nordvest for Langøya og også noen bygder på Langøya, men ikke Skogsøya.

Tradisjonelt har fiske og jordbruk, oftest i kombinasjon, vært viktigste næringsvei i Øksnes Vestbygd, og fram til andre verdenskrig var øyene i Øksnes Vestbygd den sentrale delen av kommunen. De siste tiårene har øyene i området blitt stadig mer avfolket, og i dag er de fleste øyene helt fraflyttet. Bare Skogsøya og Dyrøya og Lille Langøya har noen få fastboende igjen. Ingen av øyene er knyttet til «fastlandet» (Langøya) med bruer, og transporten til øyene skjer med hurtigbåt. Hurtigbåten går fremdeles daglig fra Myre og Skjelfjord, men anløper nå bare Tunstad og Barkestad fast. Flere andre steder anløpes imidlertid ved behov.

Øksnes Vestbygd er et eldorado for padlere om sommeren, og naturen og de gamle fiskeværene trekker flere tusen turister hver sommer. Selv om det er få fastboende igjen, er det fremdeles aktivitet på flere av stedene i området sommerstid. På Skogsøya er en leirskole i full drift, Skipnes og Finnvågan (Finvåg) har gjestegård og rorbuer, og handelsstedet i Tinden holdes fremdeles åpent for turister, selv om væreier Skjalg Halmøy døde i 2002.

Dronning Sonja har besøkt Øksnes Vestbygd flere ganger. Etter en tur i 1994 uttalte hun:

## Øyer i Øksnes Vestbygd
*Dyrøya, 6,5 km²
*Tindsøya, 4,7 km²
*Nærøya, 4,7 km²
*Børøya, 1,0 km²
*Langøya («Lille» Langøya), 0,8 km²
*Sunderøya, 0,5 km²

«Lille» Langøya må ikke forveksles med den mye større Langøya i Vesterålen. «Lille» Langøya ligger i Øksnes Vestbygd mellom Dyrøya og «store» Langøya.

## Viktige steder
*Barkestad
*Skipnes
*Tinden
*Bergsenga
*Finnvågan (Finvåg)
*Sigerland
*Skålebøl

## Litteratur
*Eli Ketilsson: *I Skjalgs rike – Tinden i Vesterålen.* Medusa 2002. ISBN 82-90988-33-8

## Eksterne lenker
* Øksnes kommune om Øksnes Vestbygd
* Rutetabell for hurtigbåten i Øksnes vestbygd
* Nyhetsartikkel om Dronning Sonja på tur i Vesterålen